เป็นไข้มา3วันแล้วค่ะ วันแรกไออย่างเดียวค่ะพอตกดึกก็เริ่มหนาว ไอ ปวดหัว ปวดตัวตามแขน ขาหลังค่ะ พอทานยาไปเหมือนจะดีขึ้นแต่ไม่เลยค่ะ ปวดหัวมากกว่าปกติ ตัวร้อนมาก พอมาวันนี้ตอนกำลังนอนไอเรื่อยๆไอจนอ้วกค่ะ กลัวเป็นไข้หวัดใหญ่ค่ะ
สวัสดีค่ะ อาการมีไข้ ไอ อาจเกิดจาก-โรคเกี่ยวกับทางเดินหายใจติดเชื้อเช่น คออักเสบ หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-ไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันอาการของไข้หวัดใหญ่มักจะมีไข้สูง เกิน 39 องศา ไอมาก ปวดเมื่อยตามเนื้อตัวอย่างรุนแรง อ่อนเพลีย จริงๆแล้วอาการก็ยังแยกกับไข้หวัดธรรมดาได้ยาก จะวินิจฉัยได้ด้วยการเก็บตัวอย่างจากจมูกไปตรวจว่ามีเชื้อไข้หวัดใหญ่อยู่หรือไม่การดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือถ้าตอนนี้รู้สึกว่าเป็นมากและไม่สบายใจว่าจะเป็นไข้หวัดใหญ่หรือไม่ สามารถไปตรวจได้เลยค่ะ